
 HOTĂRÂREA nr. 118/ 2022
pentru modificarea Hotărârii Consiliului local al Municipiului Lupeni nr. 82/ 2019 privind predarea către Ministerul Dezvoltării Regionale, Administrației Publice prin Compania Naţională de Investiţii “C.N.I.” S.A.,  a amplasamentului şi asigurarea condiţiilor în vederea executării obiectivului de investiţii 
Proiect tip - „Bazin de înot didactic” în Municipiul Lupeni, judeţul Hunedoara
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni;

Având în vedere Proiectul de hotărâre nr. 116/ 2022 precum și Referatul de aprobare nr. 19.409/ 21 iunie 2022 prezentat de domnul Lucian Marius Resmeriță, Primar al Municipiului Lupeni, prin care se propune aprobarea alipirii la terenul predat către Ministerul Dezvoltării Regionale, Administrației Publice prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Bazin de înot didactic” în Municipiul Lupeni, judeţul Hunedoara a terenului învecinat înscris în CF nr. cadastral 62716 Lupeni în suprafață de 11.930 m2 aflat în domeniul public al Municipiului Lupeni ca urmare a necesității translatării amplasamentului propus cu 10 m înspre nord-vestul proprietății precum și noul CF cu numărul cadastral 63918 Lupeni constituit din alipirea celor două terenuri având o suprafață totală de 15.430 m2 precum și amendamentele propuse de domnul Viceprimar Iacob Viorel Mesaroș, convenite cu Compania Națională de Investiții; 

Văzând Raportul comun nr. 19.658/ 24 iunie 2022 prezentat de Direcția Tehnică, Biroul Urbanism și Mediu, Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând:

 - Hotărârea Consiliului local al Municipiului Lupeni nr. 82/ 2019 privind predarea către Ministerul Dezvoltării Regionale, Administrației Publice prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Bazin de înot didactic” în Municipiul Lupeni, judeţul Hunedoara;

 - MEMORIUL prezentat de Arh. Răducanu Morega Corneliu pentru modificarea temei de proiectare în timpul execuției pentru obiectivul “Construire bazin de înot didactic, Municipiul Lupeni, Zona de Agrement, Județul Hunedoara”, faza Documentație Tehnică pentru Autorizarea Construcției (D.T.A.C.);
 - extrasul de Carte Funciară cu numărul cadastral 63918 din data de 9 iunie 2022 privind imobilul cu destinația de teren în suprafață de 15.430 m2  înscris în CF nr. 63918, nr. cadastral 63918 Lupeni, aflat în domeniul public al Municipiului Lupeni;

În conformitate cu prevederile Ordonanței Guvernului nr 16/ 19.08.2014 pentru modificarea și completarea Ordonanței Guvernului nr. 25/ 2001 privind înființarea Companiei Naționale de Investiții“C.N.I.” S.A;

Ținând cont de prevederile art. 66 al Ordinului nr. 839/ 2009 ORDIN nr. 839 din 12 octombrie 2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii;
Având în vedere prevederile Legii nr. 24/ 2000 privind normele de tehnică legislativă pentru elaborarea actelor normative, republicată, cu modificările şi completările ulterioare;


În temeiul art. 129 alin. (1), alin. (2) lit. „b”, „c” și „d”, alin. (4) lit. „d” și „f”, alin. (6) lit. „a” și „b”, alin. (7) lit. ,,c”, ,,f”, ,,k” și ,,r” precum și art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. I – (1) Se aprobă modificarea prevederilor Art. 1 alin. (1) al Hotărârii Consiliului local al Municipiului Lupeni nr. 82/ 2019 privind predarea către Ministerul Dezvoltării Regionale, Administrației Publice prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Bazin de înot didactic” în Municipiul Lupeni, judeţul Hunedoara în sensul modificării suprafeței terenului predat în vederea realizării obiectivului investiției precum și a numărului cărții funciare și a numărului topografic al acestuia.

(2) După modificare, articolului 1 alin. (1) al Hotărârii Consiliului local al Municipiului Lupeni nr. 82/ 2019 privind predarea către Ministerul Dezvoltării Regionale, Administrației Publice prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Bazin de înot didactic” în Municipiul Lupeni, judeţul Hunedoara, va avea următorul conținut:

“Art. 1 – (1) Se aprobă predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A., pe bază de protocol, a terenului situat în  Municipiul Lupeni, județul Hunedoara aflat în proprietatea Municipiului Lupeni, în suprafaţă de 15.408 m2 din totalul de 15.430 m2, identificat potrivit Cărții funciare nr. 63918, nr. topo 63918, liber de orice sarcini, în vederea şi pe perioada realizării  de către „C.N.I.” – S.A. a obiectivului de investiţii „Bazin de înot didactic în Municipiul Lupeni, judeţul Hunedoara”

Art. II – Se modifică Art. 2 din HCL nr. 82/ 2019 și va avea următorul text:

(1) Amplasamentul prevăzut la Art 1. se predă viabilizat, conform documentelor urbanistice, cu respectarea reglementărilor în vigoare.

(2) Nerespectarea acestei obligativitați, constatată la data încheierii protocolului de predare sau ulterior acestei date, este de natură a atrage răspunderea beneficiarului municipiul Lupeni, CNI-SA asigurându-și dreptul legal de acțiune în justitie în vederea sancționării atitudinii culpabile a beneficiarului, inclusiv solicitarea de penalități și acordarea de daune interese, când prin neasigurarea unui amplasament viabilizat, beneficiarul UAT Lupeni a adus atingere drepturilor și intereselor legitime ale “CNI”-SA.   

Art. III –– Se modifică Art. 3 din HCL nr. 82/ 2019 și va avea următorul text:

Se aprobă asigurarea finanțării de către Municipiul Lupeni, județul Hunedoara, a cheltuielilor pentru racordarea la utilități (electrică, apă, canal sau alt tip de combustibil utilizat etc.)

Art. IV –– Se modifică Art. 4 din HCL nr. 82/ 2019 și va avea următorul text:

Municipiul Lupeni se obligă să asigure în condițiile legii, suprafețele de teren necesare pentru depozitarea și organizarea șantierului.

Art. V –– Se modifică Art. 5 din HCL 82/2019 și va avea următorul text:

Municipiul Lupeni se obligă ca, după predarea amplasamentului și a obiectivului realizat, să mențină destinația acestuia și să asigure mentenanța pe o perioadă de minim 15 ani.

Art. VI – Celelalte prevederi ale Hotărârii Consiliului local al Municipiului Lupeni nr. 82/ 2019 privind predarea către Ministerul Dezvoltării Regionale, Administrației Publice prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Bazin de înot didactic” în Municipiul Lupeni, judeţul Hunedoara rămân neschimbate.

Art. VII – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. VIII – Prezenta hotărâre se comunică Instituţiei Prefectului - Judeţul Hunedoara, Primarului Municipiului Lupeni, Direcţiei Tehnice, Direcţiei Economice și Serviciului Achiziții Investiții, Lucrări, Patrimoniu şi se aduce la cunoştinţă publică.

Lupeni, 


              30 iunie 2022

      PREȘEDINTE DE ȘEDINȚĂ   
                       CONTRASEMNEAZĂ – SECRETAR  GENERAL                           

                   Prof. ANCA ELENA CORDEA
                                    Jr. MARIUS CLAUDIU BĂLOI

